7. Beslutningskompetence ved godkendelse af varmeprojekter (Åben)
Tidl. politisk behandling TM-U, 04.05.22, pkt. 4
Forventet sagsgang
TM-U
Lovgrundlag
Varmeforsyningsloven, Rolf Larsen
SAGENS INDHOLD
I henhold til Favrskov Kommunes kompetencefordelingsplan skal Teknik- og 
Miljøudvalget godkende projektforslag for udvidelse af forsyningsområder, 
brændselsskift, 
transmissionsledninger 
m.v. 
jf. 
varmeforsyningslovens 
projektbekendtgørelse.
På grund af bl.a. den nuværende konflikt i [adresse] opleves der store varmeprisstigninger for en stor del af 
forbrugerne i [adresse]. Derfor arbejder de lokale fjernvarmeværker på en række projekter, hvor 
man dels kan omstille produktionen af fjernvarme og dels udvide forsyningsområdet. 
Til en stor del af projekterne kan der ansøges om medfinansiering i statslige puljer, forudsat at kommunen 
har godkendt projektet. Disse puljer opererer efter ”først-til-mølle-princippet”, og de ansøgende 
fjernvarmeværker efterlyser derfor en kortere godkendelsesprocedure. I dag tager den administrative 
behandling af en ansøgning typisk mellem 3-6 uger. Den efterfølgende politiske godkendelsesproces i 
Teknik- og Miljøudvalget tager også mellem 3-6 uger. Ifølge projektbekendtgørelsen må værkerne ikke 
igangsætte projekterne, inden godkendelsen er givet.
På den baggrund besluttede Teknik- og Miljøudvalget på møde 4. maj 2022, at beslutningskompetencen i 
resten af 2022 blev delegeret til Teknik og Miljø, således at godkendelsesprocessen for projektforslag 
gennemføres rent administrativt, og at Teknik- og Miljøudvalget orienteres om en status på området til 
udvalgets møder i henholdsvis juni og december måned. Der er i 2022 administrativt godkendt fire projekter 
indtil videre.
Da varmeområdet fortsat er under et stort pres foreslås den midlertidige ordning fortsat i 2023, og Teknik- 
og Miljøudvalget vil, såfremt ordningen fortsættes, modtage en status for området på udvalgets møder i 
april, august og december måned. 
Delegationsordningen for projektgodkendelser praktiseres allerede af en række andre kommuner på grund 
af den aktuelle udfordring på fjernvarmeområdet.    
VURDERING
Teknik og Miljø vurderer, at en fortsættelse af ordningen vil medføre en væsentlig hurtigere sagsgang i 
forhold til fjernvarmeværkernes projektforslag, og værkerne kan derfor hurtigere igangsætte realiseringen 
af projekterne. I myndighedsbehandlingen af forslagene vil en godkendelse stadig være baseret på, at 
projektet er samfunds-, selskabs- og forbrugerøkonomisk rentabel.
Der forventes generelt en klimamæssig gevinst, da en del af projektforslagene netop vil gå på at mindske 
anvendelsen af naturgas i fjernvarmeproduktionen, og fjernvarmen vil kunne erstatte gasfyr hos borgerne.
[adresse]: [adresse]
Dok-ID: 3462378
Sagsbehandler: dennj
Teknik- og Miljøudvalget
7. december 2022  16:00
ØKONOMI
Der forventes fortsat et stort antal ansøgninger, hvilket vil medføre et betydeligt administrativt 
ressourcetræk, som fortsat løses via en intern omlægning af prioriterede opgaver. 
INDDRAGELSE
Den nuværende midlertidige ordning er foranlediget af et konkret ønske fra en række fjernvarmeværker. 
Fjernvarmeværkerne ønsker fortsat, at der er mulighed for en hurtigere godkendelsesproces. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At kompetencen til at godkende varmeforsyningsprojekter i 2023 fortsat delegeres til forvaltningen. 
2.
At Teknik og Miljøudvalget i 2023 modtager en orientering om godkendte projektansøgninger til 
udvalgets møder i april, august og december. 
BESLUTNING
Teknik- og Miljøudvalget, 7. december2022
Fraværende: Ingen
Godkendt med den ændring, at der i 2023 sker en orientering om godkendte projektansøgninger til 
udvalgets møder i marts, juni, september og december.
